Ռոպերթ Ամիրխանեան

Ռոպերթ Ամիրխանեան, ՀՀ ժողովրդական արտիստ, Սուրբ Մեսրոպ Մաշտոց շքանշանակիր, հայ անուանի կոմպոզիտոր, երաժշտա-հասարակական գործիչ, հմուտ մանկավարժ, հմուտ դաշնակահար, Հայաստանի կոմպոզիտորներու միութեան նախագահ (1991-2013)։

 Կենսագրութիւն 
Ծնած է 16 Նոյեմբեր 1939-ին, Երեւանի մէջ։ 1964-1969 թթ. ուսանած է Երեւանի Կոմիտասի անուան պետական կոնսերուատորիայի մէջ՝ Էդուարդ Միրզոյեանի դասարանէն ներս։ 
1969-էն կը դասաւանդէ կոնսերուատորիային մէջ, 1981-էն՝ պրոֆեսոր է։ 
1969-1972 թթ. եղած է Հայաստանի ազգային ռատիոյի երաժշտական խմբագիրը։ 
1991-2013 թթ. եղած է Հայաստանի կոմպոզիտորներու միութեան նախագահը։ 
1999-2003 թթ. եղած է ՀՀ ԱԺ պատգամաւոր՝ ըլլալով գիտութեան, կրթութեան, մշակոյթի և երիտասարդութեան հարցերու մշտական յանձնաժողովի անդամ։ 
Ան Երեւանի Կոմիտասի անուան պետական կոնսերուատորիայի պրոֆեսոր է։

 Ստեղծագործական գործունէութիւն
Ռոպերթ Ամիրխանեանը երաժշտութիւն գրած է 16 խաղարկային եւ շուրջ 30 (մուլտիպլիկացիոն) ֆիլմերու համար։ Հեղինակած է յայտնի եւ սիրուած երգերու երաժշտութիւններ՝ «Հայի Աչեր», «Հայրենի Երկիր» եւ այլն։ Հեղինակած է աւելի քան 300 երգեր, վոքալ շարքեր, օփերետներ։

Գրած է դաշնամուրային կոնցերտ (1969), կուարտետ (1969), օփերետ՝ «Քաղքենին Ազնուական» (բեմադրուած է 1979, Յակոբ Պարոնեանի անուան պետական երաժշտական քոմետիայի թատրոն (ԵԵԿԹ)), եղանակներ՝ «Ատամնաբոյժն Արեւելեան» (բեմադրուած է 1976, ԵԵԿԹ), «Տինկ-Տոնկ» (1979), «Շախ եւ Մատ» (1986), երգաշարեր՝ «Առաջին Խօսքն Իմ», «Քարը», «Ես Այն Օրուանից», «Յուշ», կինօերաժշտութիւն։

 Պարգեւներ
 Պատւոյ շքանշան, 2017
 «Սուրբ Մեսրոպ Մաշտոց» շքանշան, 1998
 Հայաստանի պետական մրցանակՀայաստանի 2011 թուականի պետական մրցանակներ շնորհելու մասին
 ՀԽՍՀ ժողովրդական արտիստ, 1986
 ՀԽՍՀ վաստակաւոր արտիստ, 1984

 Ֆիլմեր 
«Կօշկակարի Որդին» (2004)
«Ես Էլ Եմ Հայ» (2000)
«Կացին» (1994)
«Ամէն Ինչ Լա՜ւ Է» (1991)
«Պանրէ Բնակարան» (1989)
«Գաղտնի Խորհրդական» (1989)
«Ի՞նչ Կայ Տանը, Ինչպէ՞ս Են Գործերը» (1987)
«Օտար Խաղեր» (1986)
«Կապիտան Առաքել» (1986)
«Ով Է Քո Ընկերը» (1985)
«Բարեկենդանը» (1985)
«Կապոյտ Ծովում, Սպիտակ Փրփուրի Մէջ...» (1984)
«Հրդեհ» (1984)
«Մասնաւոր դէպք» (1983)
«Խօսող Ձուկը» (1983)
«Ով Էնպիսի Սուտ Ասի...» (1982)
«Ձախորդ Փանոսը» (1980)
«Անյարմար Մարդ» (1978)
«Աստղային Ամառ» (1978)
«Տաղանդ» (մինիսերեալ, 1977)
«Եւ Այն Ժամանակ Դու Կը վերադառնաս...» (1976)
«Շէկ Ինքնաթիռը» (1975)
«Լքուած Հեքիաթների Կիրճ» (1974)
«Սխալ արտայայտութիւն» (1973)
«Հնձան» (1973)
«Տղամարդիկ» (1972)
«Հայրիկ» (1972)
«Փարուանա Լճի Լեգենդը» (1971)
«Պույ-Պույ Մկնիկը» (1971)
«Հեղնար Աղբիւր» (1971)
«Ջութակը Ջունգլիներում» (1970)
«Ասէք Փոթորիկի Անունը «Մարիա»» (1970)
«Կամուրջներ Մոռացութեան Վրայով» (1969)
«Մի Կաթիլ Մեղրը» (1968)

 Ծանօթագրութիւններ